CELEX: 62021TA0113
Language: sl
Date: 2022-03-23 00:00:00
Title: Zadeva T-113/21: Sodba Splošnega sodišča z dne 23. marca 2022 – Team Beverage/EUIPO (Beverage Analytics) (Znamka Evropske unije – Prijava besedne znamke Evropske unije Beverage Analytics – Absolutni razlog za zavrnitev – Neobstoj razlikovalnega učinka – Opisnost – Člen 7(1)(b) in (c) Uredbe (UE) 2017/1001)

16.5.2022   
            
            
               SL
            
            
               Uradni list Evropske unije
            
            
               C 198/40
            
         
      Sodba Splošnega sodišča z dne 23. marca 2022 – Team Beverage/EUIPO (Beverage Analytics)
      (Zadeva T-113/21) (1)
      
      (Znamka Evropske unije - Prijava besedne znamke Evropske unije Beverage Analytics - Absolutni razlog za zavrnitev - Neobstoj razlikovalnega učinka - Opisnost - Člen 7(1)(b) in (c) Uredbe (UE) 2017/1001)
      (2022/C 198/57)
      Jezik postopka: nemščina
      
         Stranki
      
      
         Tožeča stranka: Team Beverage AG (Bremen, Nemčija) (zastopnika: O. Spieker, A. Schönfleisch in N. Willich, odvetniki)
      
         Tožena stranka: Urad Evropske unije za intelektualno lastnino (zastopnik: D. Walicka, agent)
      
         Predmet
      
      Tožba zoper odločbo petega odbora za pritožbe pri EUIPO z dne 11. decembra 2020 (zadeva R 727/2020-5) v zvezi z zahtevo za registracijo besednega znaka Beverage Analytics kot znamke Evropske unije.
      
         Izrek
      
      
                  1.
               
               
                  Odločba petega odbora za pritožbe pri Uradu Evropske unije za intelektualno lastnino (EUIPO) z dne 11. decembra 2020 (zadeva R 727/2020-5) se razveljavi v delu, v katerem je bila z njo zavrnjena registracija besednega znaka Beverage Analytics kot znamke Evropske unije za „programsko opremo za razvoj spletnih mest“ in „programe za računalniške sisteme“ iz razreda 9 Nicejskega aranžmaja o mednarodni klasifikaciji proizvodov in storitev zaradi registracije znamk z dne 15 junija 1957, kakor je bil revidiran in spremenjen, ter za storitve „načrtovanja in vzdrževanja spletnih strani za druge“, „prenosa podatkov ali dokumentov iz fizičnih nosilcev na elektronske nosilce“, „nadzora informacijskih sistemov prek oddaljenega dostopa za zagotovitev dobrega delovanja“, „svetovanja pri oblikovanju spletnih mest“, „digitalizacije dokumentov“, „kopiranja računalniških programov“, „nadzora kakovosti“, „ponovne vzpostavitve računalniških podatkov“ ter „preizkusov in raziskav v zvezi s stroji, napravami in instrumenti“ iz razreda 42.
               
            
                  2.
               
               
                  V preostalem se tožba zavrne.
               
            
                  3.
               
               
                  Vsaka stranka nosi svoje stroške.
               
            
         (1)  UL C 128, 12.4.2021.